stanford-oval/wikipedia huggingface dataset:
อลิซาเบธ โอลเซน
ผลงานการแสดง > วีดีโอสั้น

| Year | Title | Role | Notes |
| --- | --- | --- | --- |
| 1993 | Our First Video | Herself |  |
| 1993 | Olsen Twins Mother's Day Special | Herself |  |
| 1994–1996 | The Adventures of Mary-Kate & Ashley | Herself | 4 episodes |
ออกไซด์แอนด์นูทริโน

นักดนตรี
ออกไซด์แอนด์นูทริโน (อังกฤษ: Oxide & Neutrino) เป็นดีเจและเอ็มซี แนวยูเคการาจ และทู-สเตปการาจ จากลอนดอน ประกอบด้วยสมาชิกคือ อเล็กซ์ ริเวอร์ส (เกิด 1982) และ มาร์ก โอไซทูทู (เกิด 1982)
ซิงเกิลแรกของพวกเขาคือ เพลง "Bound 4 Da Reload (Casualty)" สามารถขึ้นอันดับ 1 บนชาร์ท ยูเคซิงเกิลชาร์ต เมื่อเดือนพฤษภาคม ค.ศ. 2000 เพลงนี้ได้ใช้ท่อนเพลงตัวอย่าง (แซมเพิล) จากธีมเพลงของดราม่าทางช่องบีบีซีวันที่ชื่อ Casualty และยังมีท่อนบทพูดจากภาพยนตร์ในปี 1998 เรื่อง  Lock, Stock and Two Smoking Barrels ผลงานเพลงของพวกเขาปรากฏในภาพยนตร์เรื่อง Ali G Indahouse ในเพลง "Shoot to Kill" ซึ่งมีประกอบในภาพยนตร์ และเพลงยังบรรจุในซีดีเพลงประกอบภาพยนตร์อีกด้วย
ออกไซด์แอนด์นูทริโน ยังเป็นสมาชิกของกลุ่มศิลปินแนวยูเคการาจที่ชื่อ โซโซลิดครูว์  ออกไซด์ได้ช่วยดูแลเพลงให้กับอัลบั้มแรกของ ลิซา มาฟเฟีย ชุด First Lady และในเพลง  "Industry Lady" ในอัลบั้มมิกซ์เทปของ เฟซ ที่ชื่อ Sign 2 the Block
ในปี 2007 ทั้งคู่กลับสู่ด้านดนตรีอีกครั้ง โดยการออกซิงเกิลใหม่ที่ชื่อ "What R U" ออกเมื่อ 14 พฤษภาคม และออกผลงานอัลบั้มที่ 4 ที่ชื่อ 2nd Chance เมื่อ 11 มิถุนายน
ผลงาน > อัลบั้ม

2000: The Solid Sound of the Underground
2001: Execute - UK #11
2002: 2 Stepz Ahead - UK #28
2007: 2nd Chance - 11 มิถุนายน 2007
ผลงาน > Singles

จากอัลบั้ม Execute:
"Bound 4 Da Reload (Casualty)" - UK #1 ในเดือนเมษายน 2000
"No Good 4 Me" (featuring Megaman, MC Romeo & Lisa Maffia)- UK #6 ในเดือนธันวาคม 2000
"Up Middle Finger" - UK #7 ในเดือนพฤษภาคม 2001
"Devil's Nightmare" - UK #16 ในเดือนกรกฎาคม 2001
จากอัลบั้ม 2 Stepz Ahead:
"Rap Dis"/"Only Wanna Know U Cos Ure Famous remix" - UK #12 ในเดือนพฤศจิกายน 2001
"Dem Girls (I Don't Know Why)" (featuring Kowdean) - UK #10 ในเดือนตุลาคม 2002
จากอัลบั้ม 2nd Chance:
"What R U" - 14 พฤษภาคม 2007
ออฟมอนสเตอส์แอนด์เมน

| Of Monsters and Men |
| --- | --- |
แสดงที่นิวยอร์ก ปี 2012
ข้อมูลพื้นฐาน
ที่เกิด: เรคยาวิก, ไอซ์แลนด์
แนวเพลง: อินดีโฟล์ก เชมเบอร์ป็อป โฟล์กป็อป
ช่วงปี: 2010–ปัจจุบัน
ค่ายเพลง: Record Records, Republic Records

สมาชิก: Nanna Bryndís Hilmarsdóttir Ragnar Þórhallsson Brynjar Leifsson Kristján Páll Kristjánsson Arnar Rósenkranz Hilmarsson
อดีตสมาชิก: Árni Guðjónsson

เว็บไซต์: www.ofmonstersandmen.com
ออฟมอนสเตอส์แอนด์เมน (อังกฤษ: Of Monsters and Men) เป็นวงดนตรีไอซ์แลนด์แนวอินดีโฟล์ก/ป็อป ก่อตั้งวงปี ค.ศ. 2010 ในปี ค.ศ. 2011 ออฟมอนสเตอส์แอนด์เมนออกอีพีชุด Into the Woods และออกอัลบั้มเปิดตัวชุดแรกปี 2011 ชุด My Head Is an Animal ขึ้นอันดับ 1 ในประเทศออสเตรเลีย ไอซ์แลนด์ ไอร์แลนด์ และยูเอสร็อกแอนด์ออลเทอร์นาทิฟชาตส์ ยังขึ้นสูงสุดอันดับ 6 บนชาร์ต  บิลบอร์ด 200 ขึ้นสูงสุดอันดับ 3 ในสหราชอาณาจักร และติดท็อป 20 ในชาร์ตของยุโรปแทบทุกชาติและในแคนาดา ซิงเกิลนำ "Little Talks" ประสบความสำเร็จระดับนานาชาติ สามารถติดในท็อป 10 ในหลายชาร์ตในยุโรป รวมถึงอันดับ 1 ในไอร์แลนด์และไอซ์แลนด์ และติดอันดับ 1 ยูเอสออลเทอร์นาทิฟซองส์
อลิซ มุนโร

| อลิซ มุนโร |
| --- | --- |
ภาพวาด อลิซ มุนโร
เกิด: อลิซ แอนน์ เลียดโลว์ 10 กรกฎาคม ค.ศ. 1931(1931-07-10) วิงแฮม รัฐออนแทรีโอ ประเทศแคนาดา
เสียชีวิต: 13 พฤษภาคม ค.ศ. 2024(2024-05-13) (92 ปี) พอร์ตโฮป, รัฐออนแทรีโอ, ประเทศแคนาดา
อาชีพ: นักประพันธ์
ภาษา: อังกฤษ
สัญชาติ: แคนาดา
พลเมือง: แคนาดา
จบจาก: มหาวิทยาลัยเวสเทิร์นออนแทรีโอ
แนว: เรื่องสั้น
รางวัลสำคัญ: รางวัลผู้สำเร็จการ (ค.ศ. 1968, 1978, 1986) รางวัลกิลเลอร์ (ค.ศ. 1998, 2004) รางวัลแมนบุคเคอร์อินเตอร์เนชันแนล (ค.ศ. 2009) รางวัลโนเบลสาขาวรรณกรรม (ค.ศ. 2013)
คู่สมรส: เจมส์ มุนโร (ค.ศ. 1951–1972) เจอรัลด์ เฟรมลิน (ค.ศ. 1976–2013, เสียชีวิตแล้ว)
บุตร: 4
อลิซ แอนน์ มุนโร (อังกฤษ: Alice Ann Munro; 10 กรกฎาคม ค.ศ. 1931 – 13 พฤษภาคม ค.ศ. 2024) เป็นนักประพันธ์ชาวแคนาดาผู้มีผลงานเขียนในภาษาอังกฤษ งานของมุนโรได้รับการอธิบายว่ามีการปฏิวัติโครงสร้างของเรื่องสั้น โดยเฉพาะอย่างยิ่งลักษณะเฉพาะในการเดินหน้าและย้อนกลับของห้วงเวลา
เรื่องแต่งของมุนโรโดยส่วนใหญ่มักจะมีฉากในบ้านเกิดของเธอ ซึ่งก็คือฮูรอนคันทรีในเซาท์เวสเทิร์นออนแทรีโอ เรื่องราวต่าง ๆ ของเธอแสดงให้เห็นถึงความซับซ้อนของมนุษย์ในรูปแบบภาษา ที่เรียบง่าย ไม่ซับซ้อน มุนโรถูกย่กย่องว่าเป็น "หนึ่งในนักเขียนเรื่องแต่งร่วมสมัยที่ยิ่งใหญ่ที่สุดของพวกเรา" หรือที่นักเขียนด้วยกันอย่าง ซินเทีย โอซิก ได้ยกย่องมุนโรว่าเป็นเหมือน "เชคอฟในยุคปัจจุบัน" ทั้งนี้ เธอได้รับรางวัลโนเบลสาขาวรรณกรรม เมื่อปี ค.ศ. 2013 ในฐานะ "ผู้เชี่ยวชาญแห่งการเขียนเรื่องสั้นร่วมสมัย" และรางวัลแมนบุคเคอร์อินเตอร์เนชันแนลใน ค.ศ. 2009 สำหรับการสร้างผลงานตลอดชีวิต นอกจากนั้น เธอยังเป็นผู้ชนะรางวัลผู้สำเร็จการของประเทศแคนาดาในสาขาเรื่องแต่ง ถึงสามสมัย และเป็นผู้ได้รับรางวัลแมเรียนเอ็งเกล ของกองทุนนักเขียนแห่งแคนาดาในปี ค.ศ. 1996
ชีวิตในวัยเด็กและการศึกษา

มุนโร มีชื่อเดิมว่า อลิซ แอน เลดลอว์ (Alice Ann Laidlaw) เกิดในชุมชนวิงแกม (Wingham) รัฐออนแทรีโอ โดยพ่อของเธอ โรเบิร์ต เอริค เลดลอว์ ประกอบอาชีพเกษตรกรทำฟาร์มสุนัขจิ้งจอกและมิงค์ และเปลี่ยนมาทำฟาร์มไก่งวงในเวลาต่อมา แม่ของเธอ แอนน์ คลาร์ก เลดลอว์ (née Chamney) เป็นครูโรงเรียน เธอมีเชื้อสายชาวไอริชและชาวสกอต ซึ่งพ่อของเธอเป็นทายาทสายตรงของเจมส์ ฮอกก์ "the Ettrick Shepherd" นักประพันธ์ผู้มีชื่อเสียงชาวสกอต
มุนโรเริ่มงานเขียนตอนเป็นวัยรุ่น โดยในปี ค.ศ. 1950 เรื่องแรกของเธอ The Dimensions of a Shadow ได้รับการตีพิมพ์ ขณะที่เธอศึกษาภาษาอังกฤษและสื่อสารมวลชนที่มหาวิทยาลัยเวสเทิร์นออนตาริโอ ภายใต้ทุนการศึกษาสองปี ในช่วงเวลานี้เธอทำงานเป็นพนักงานเสิร์ฟ, คนเก็บใบยาสูบ และเสมียนห้องสมุด ในปี ค.ศ. 1951 เธอได้ลาออกจากมหาวิทยาลัยซึ่งเธอเข้าศึกษามาตั้งแต่ปี ค.ศ. 1949 เพื่อแต่งงานกับเพื่อนนักเรียน เจมส์ มุนโร พวกเขาย้ายไปที่ย่านดุนดาเรฟ (Dundarave) ในเมืองเวสต์แวนคูเวอร์ รัฐบริติชโคลัมเบีย ซึ่งเจมส์ได้งานในห้างสรรพสินค้า ต่อมาในปี ค.ศ. 1963 ทั้งคู่ย้ายไปเมืองวิกตอเรีย ที่นี่พวกเขาได้เปิดร้านหนังสือ Munro's Books ซึ่งปัจจุบันยังคงเปิดดำเนินการอยู่
อาชีพ

ผลงานรวมเรื่องสั้นชุดแรกของมุนโรที่ได้รับการชื่นชมยกย่องอย่างสูงคือ Dance of the Happy Shades (1968) ซึ่งได้รับรางวัล Governor General's Award อันเป็นรางวัลสูงสุดด้านวรรณกรรมของประเทศแคนาดา ความสำเร็จนั้นตามมาด้วยรวมเรื่องสั้น Lives of Girls and Women (1971) ซึ่งเป็นรวมเรื่องสั้นที่มีประเด็นคล้ายกัน ต่อมาในปี ค.ศ. 1978 รวมเรื่องสั้นที่มีประเด็นคล้ายกัน Who Do You Think You Are ? ได้รับการตีพิมพ์ (ในสหรัฐใช้ชื่อเรื่องว่า The Beggar Maid: Stories of Flo and Rose ) หนังสือเล่มนี้ทำให้มุนโรได้รับรางวัล Governor General's Award เป็นครั้งที่สอง ตั้งแต่ปี ค.ศ. 1979 ถึง ค.ศ. 1982 มุนโรได้เดินทางเยือนออสเตรเลีย, จีน และสแกนดิเนเวีย เพื่อปรากฏตัวและอ่านหนังสือต่อสาธารณะตามการจัดงานทางด้านวรรณกรรมต่างๆ ในปี ค.ศ. 1980 มุนโรดำรงตำแหน่งนักเขียนประจำของมหาวิทยาลัยบริติชโคลัมเบีย และมหาวิทยาลัยควีนส์แลนด์
นับตั้งแต่คริสต์ทศวรรษที่ 1980 มุนโรได้ตีพิมพ์ชุดรวมเรื่องสั้นอย่างน้อยหนึ่งครั้งในทุก ๆ สี่ปี ล่าสุดในปี ค.ศ. 2001, 2004, 2006, 2009 และ 2012 เรื่องสั้นของมุนโรในฉบับตีพิมพ์ครั้งแรกได้ปรากฏในวารสารต่าง ๆ เช่น The Atlantic Monthly, Grand Street , นิตยสาร Harper's, Mademoiselle, The New Yorker, นิตยสาร Narrative และ The Paris Review ชุดรวมเรื่องสั้นของเธอได้รับการแปลเป็นภาษาต่าง ๆ ถึงสิบสามภาษา เมื่อวันที่ 10 ตุลาคม ค.ศ. 2013 มุนโรได้รับรางวัลโนเบลสาขาวรรณกรรม โดยได้รับการยกย่องว่าเป็น "ผู้เชี่ยวชาญแห่งการเขียนเรื่องสั้นร่วมสมัย" เธอเป็นชาวแคนาดาคนแรกและผู้หญิงคนที่ 13 ที่ได้รับรางวัลโนเบลสาขาวรรณกรรม
อลิซ ผจญภัยมหัศจรรย์เมืองกระจก

| อลิซ ผจญภัยมหัศจรรย์เมืองกระจก |
| --- | --- |
ใบปิดภาพยนตร์
กำกับ: เจมส์ โบบิน
เขียนบท: ลินดา วูลเวอร์ตัน
สร้างจาก: ตัวละครจากอลิซในเมืองกระจก โดย ลูอิส แคร์รอล
อำนวยการสร้าง:   โจ รอธ  ซูซาน ท็อดด์  เจนนิเฟอร์ ท็อดด์  ทิม เบอร์ตัน 
นักแสดงนำ:   จอห์นนี เดปป์  แอนน์ แฮททาเวย์  มีอา วาซิคอฟสกา  รีส อีวันส์  เฮเลนา บอนแฮม คาร์เตอร์  ซาชา บารอน โคเฮน  แอลัน ริกแมน  สตีเฟน ฟราย  ไมเคิล ชีน  ทิโมธี สพอลล์ 
กำกับภาพ: สจวร์ต ดรายเบิร์ก
ตัดต่อ: แอนดรูว์ ไวส์บลัม
ดนตรีประกอบ: แดนนี เอลฟ์แมน
บริษัทผู้สร้าง:   วอลต์ดิสนีย์พิกเชอส์  รอธฟิล์มส  ทีมท็อดด์  ทิมเบอร์ตันโปรดักชันส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   10 พฤษภาคม ค.ศ. 2016 (2016-05-10) (ลอนดอน)    27 พฤษภาคม ค.ศ. 2016 (2016-05-27) (สหรัฐ)    11 สิงหาคม ค.ศ. 2016 (2016-08-11) (ไทย) 
ความยาว: 113 นาที
ประเทศ: สหรัฐ
ภาษา: อังกฤษ
ทุนสร้าง: 170 ล้านดอลลาร์สหรัฐ
ทำเงิน: 299.5 ล้านดอลลาร์สหรัฐ
ก่อนหน้านี้: อลิซในแดนมหัศจรรย์ (2010)
อลิซ ผจญภัยมหัศจรรย์เมืองกระจก (อังกฤษ: Alice Through the Looking Glass) เป็นภาพยนตร์ฉบับคนแสดง-แอนิเมชันอเมริกันแนวแฟนตาซี ผจญภัย ที่ออกฉายในปี ค.ศ. 2016 กำกับโดย เจมส์ โบบิน เขียนบทโดย ลินดา วูลเวอร์ตัน และอำนวยการสร้างโดย ทิม เบอร์ตัน, โจ รอธ,  ซูซาน ท็อดด์ และเจนนิเฟอร์ ท็อดด์ สร้างจากตัวละครใน อลิซในเมืองกระจก  โดยลูอิส แคร์รอล และเป็นภาคต่อของเรื่อง อลิซในแดนมหัศจรรย์ (ค.ศ. 2010) นักแสดง จอห์นนี เดปป์, แอนน์ แฮททาเวย์, มีอา วาซิคอฟสกา, เฮเลนา บอนแฮม คาร์เตอร์, แมตต์ ลูคัส, แอลัน ริกแมน, สตีเฟน ฟราย, ไมเคิล ชีน, บาร์บารา วินด์เซอร์, ทิโมธี สพอลล์, พอล ไวต์เฮาส์, ลินด์ซีย์ ดันแคน, เจอรัลดีน เจมส์ และลีโอ บิล กลับมารับบทเดิมจากภาคก่อน นักแสดงใหม่ประกอบด้วย รีส อีวันส์, แอนดรูว์ แซกส์, แมตต์ โวเกล และ ซาชา บารอน โคเฮน โดยในบทของภาพยนตร์เรื่องนี้ อลิซในวัย 22 ปี ได้พบกับกระจกวิเศษ ซึ่งพาเธอกลับไปยังดินแดนมหัศจรรย์อีกครั้ง เธอพบว่าแมด แฮตเตอร์แสดงอาการคลั่งมากกว่าปกติ และต้องการค้นหาความจริงเกี่ยวกับครอบครัวของเขา จากนั้นอลิซได้เดินทางย้อนเวลาด้วย "กงล้อเวลา" (Chronosphere) ได้พบกับเพื่อนและศัตรูในจุดต่าง ๆ ของชีวิต และต้องช่วยแฮตเตอร์ก่อนที่เวลาจะหมดลง
ภาพยนตร์เรื่องนี้ฉายรอบปฐมทัศน์ในลอนดอนเมื่อวันที่ 10 พฤษภาคม ค.ศ. 2016 และเข้าฉายในโรงภาพยนตร์เมื่อวันที่ 27 พฤษภาคม ค.ศ. 2016 โดยวอลต์ดิสนีย์สตูดิโอส์โมชันพิกเชอส์ โดยทั่วไปแล้ว ภาพยนตร์เรื่องนี้ได้รับการวิจารณ์เชิงลบจากนักวิจารณ์ ซึ่งยกย่องด้านภาพแต่กลับวิจารณ์เรื่องราวของภาพยนตร์เรื่องนี้ นอกจากนี้ยังเป็นภาพยนตร์ที่ไม่ประสบผลกำไร (Box-office bomb) โดยทำรายได้ประมาณ 299.5 ล้านดอลลาร์สหรัฐเมื่อเทียบกับงบประมาณการผลิต 170 ล้านดอลลาร์สหรัฐ
นักแสดง

จอห์นนี เดปป์ รับบทเป็น ทาร์แรนต์ ไฮท็อปป์/แมด แฮตเตอร์, ช่างทำหมวกผู้มีอาการคลั่งจากความโศกเศร้าที่เสียครอบครัวไป และร่วมมือกับเพื่อนแท้อย่างอลิซเพื่อช่วยครอบครัวของเขากลับมา
หลุยส์ แอชบอร์น เซอร์คิส รับบทเป็น ทาร์แรนต์ ไฮท็อปป์ ในวัยเด็ก
มีอา วาซิคอฟสกา รับบทเป็น อลิซ คิงสลีห์, หญิงสาววัย 22 ปี ผู้มาเยือนดินแดนมหัศจรรย์อีกครั้งผ่านกระจกวิเศษ และต้องช่วยแมด แฮตเตอร์ ค้นหาความจริงเกี่ยวกับครอบครัวของเขา โดยการย้อนเวลาด้วย "กงล้อเวลา"
แอนน์ แฮททาเวย์ รับบทเป็น มิรานา/ราชินีขาว, ราชินีผู้งดงามแห่งดินแดนมหัศจรรย์ และขนิษฐาของไอราเซเบธ ผู้คอยช่วยเหลืออลิซ
อเมเลีย เคราช์ รับบทเป็น มิรานา ขณะทรงพระเยาว์
เฮเลนา บอนแฮม คาร์เตอร์ รับบทเป็น ไอราเซเบธ/ราชินีแดง, อดีตราชินีแห่งดินแดนมหัศจรรย์ และเชษฐภคินีของมิรานา ผู้ต้องการแก้แค้นมิรานาและอลิซสำหรับอดีตที่เจ็บปวดของนาง
ไลลาห์ เดอ เมซา รับบทเป็น ไอราเซเบธ ขณะทรงพระเยาว์
ซาชา บารอน โคเฮน รับบทเป็น เวลา, เทพเจ้าแห่งเวลาผู้ทรงพลังและเป็นอมตะ ลักษณะเป็นมนุษย์กึ่งเครื่องจักร ผู้ควบคุมเวลาทั้งหมดในดินแดนมหัศจรรย์ด้วย "กงล้อเวลา" ของเขาในปราสาทแห่งนิจนิรันดร์
ลีโอ บิล รับบทเป็น เฮมิช แอสคอต ปัจจุบันเป็น "ลอร์ดแอสคอต" หลังจากพ่อของเขาเสียชีวิต
แมตต์ ลูคัส รับบทเป็น ทวีดเดิลดีและทวีดเดิลดัม, เด็กอ้วนแฝด เพื่อนของอลิซ ลูคัสแสดงเป็นตัวละครนี้ผ่านการจับภาพเคลื่อนไหว (motion-capture)
รีส อีวันส์ รับบทเป็น ซานิก ไฮท็อปป์, พ่อของแมด แฮตเตอร์, ผู้รักแต่เข้มงวดกับลูกชายของเขา
ลินด์ซีย์ ดันแคน รับบทเป็น เฮเลน คิงสลีห์, แม่ของอลิซ
เจอรัลดีน เจมส์ รับบทเป็น เลดีแอสคอต, แม่ของเฮมิช
เอ็ดเวิร์ด สเพลเลียร์ รับบทเป็น เจมส์ ฮาร์คอร์ต, พนักงานที่ทำงานให้กับตระกูลแอสคอต
แอนดรูว์ สก็อตต์ รับบทเป็น ดร.แอดดิสัน เบนเน็ต, แพทย์จิตเวชผู้โหดร้าย
ริชาร์ด อาร์มิเทจ รับบทเป็น ราชาโอเลรอน, พระราชบิดาของไอราเซเบธและมิรานา
แฮตตี โมราฮาน รับบทเป็น ราชินีเอลเซเมียร์, พระราชมารดาของไอราเซเบธและมิรานา
โจอันนา โบบิน รับบทเป็น อเล็กซานดรา แอสคอต, ภรรยาของเฮมิช
ซิโมน เคอร์บี รับบทเป็น ไทวา ไฮท็อปป์, แม่ของแมด แฮตเตอร์
โจ เฮิร์สต์ รับบทเป็น บีม ไฮท็อปป์, หลานชายของแมด แฮตเตอร์
โอลิเวอร์ ฮอว์กส์ รับบทเป็น บีม ไฮท็อปป์ ในวัยเด็ก
เชอวาน เรดมอนด์ รับบทเป็น บูมาลิก ไฮท็อปป์, น้องสาวของแมด แฮตเตอร์
เฟรเดอริก วอร์เดอร์ รับบทเป็น พูมาลี ไฮท็อปป์, น้องชายของแมด แฮตเตอร์
อีฟ เฮดเดอร์วิค เทิร์นเนอร์ รับบทเป็น บาลู ไฮท็อปป์, น้องสาวอีกคนของแมด แฮตเตอร์
ทอม ก็อดวิน รับบทเป็น พิมลิค ไฮท็อปป์, น้องชายอีกคนของแมด แฮตเตอร์
นักแสดง > พากย์เสียง

แอลัน ริกแมน รับบทเป็น ผีเสื้อแอบโซเลม (เดิมเป็นหนอนผีเสื้อ), ผู้คอยให้คำแนะนำอลิซ ริกแมนรับบทในภาพยนตร์เรื่องนี้เป็นเรื่องสุดท้ายก่อนเสียชีวิต
สตีเฟน ฟราย รับบทเป็น แมวเชสเชียร์, แมวที่หายตัวได้ และเพื่อนของอลิซ
ไมเคิล ชีน รับบทเป็น นิเวนส์ แมกทวิสพ์/กระต่ายขาว, มหาดเล็กของราชินีขาว และเพื่อนของอลิซ
ทิโมธี สพอล รับบทเป็น เบยาร์ด ฮามาร์/บลัดฮาวด์, สุนัขแก่ เพื่อนของอลิซ
ไคล์ เฮเบิร์ต รับบทเป็น บลัดฮาวด์ ในวัยเด็ก
บาร์บารา วินด์เซอร์ รับบทเป็น มัลลิมคุน/เจ้าหนูดอร์เมาส์, เพื่อนของอลิซ
แมตต์ โวเกล รับบทเป็น วิลกินส์, หุ่นยนต์ ลูกน้องผู้อดทนอดกลั้นของเวลาซึ่งเป็นผู้นำวินาทีของเขา
พอล ไวต์เฮาส์ รับบทเป็น แธคเคอรี เอียวิคเก็ต/กระต่ายเดือนสาม, เพื่อนของอลิซ และคู่หูของแมด แฮตเตอร์
วอลลี วิงเกิร์ต รับบทเป็น ฮัมพ์ตี ดัมพ์ตี
มีรา ชยอล รับบทเป็น โนบอดี
เอ็ดเวิร์ด เพเธอร์บริดจ์ รับบทเป็น คุณชายปลา
โอเวน รีส เดวีส์ รับบทเป็น กบส่งของ
พอล ฮันเตอร์ รับบทเป็น คิงหมากรุกขาว
แอนดรูว์ แซกส์ รับบทเป็น นาฬิกาแขวน
ดนตรี

ดนตรีประกอบภาพยนตร์ประพันธ์โดยแดนนี เอลฟ์แมน เพลงประกอบเผยแพร่เมื่อวันที่ 27 พฤษภาคม ค.ศ. 2016 โดยวอลต์ดิสนีย์เรเคิดส์โดยมีพิงก์บันทึกเพลง "Just Like Fire" สำหรับภาพยนตร์เรื่องนี้ และยังร้องคัฟเวอร์เพลง "White Rabbit" ของเจฟเฟอร์สันแอร์แพลน ซึ่งใช้ในสื่อเพื่อส่งเสริมการจำหน่ายของภาพยนตร์เท่านั้น
ดนตรี > รายการเพลง

เพลงทั้งหมดประพันธ์โดยแดนนี เอลฟ์แมน
| ลำดับ | ชื่อเพลง | ยาว |
| --- | --- | --- |
| 1. | "Alice" | 6:35 |
| 2. | "Saving the Ship" | 3:40 |
| 3. | "Watching Time" | 5:10 |
| 4. | "Looking Glass" | 3:30 |
| 5. | "To the Rescue" | 0:56 |
| 6. | "Hatter House" | 3:47 |
| 7. | "The Red Queen" | 2:29 |
| 8. | "The Chronosphere" | 4:15 |
| 9. | "Warning Hightopps" | 2:23 |
| 10. | "Tea Time Forever" | 1:45 |
| 11. | "Oceans of Time" | 1:15 |
| 12. | "Hat Heartbreak" | 2:27 |
| 13. | "Asylum Escape" | 4:06 |
| 14. | "Hatter's Deathbed" | 3:22 |
| 15. | "Finding the Family" | 2:04 |
| 16. | "Time Is Up" | 4:24 |
| 17. | "World's End" | 1:50 |
| 18. | "Truth" | 4:09 |
| 19. | "Goodbye Alice" | 2:13 |
| 20. | "Kingsleigh & Kingsleigh" | 1:19 |
| 21. | "Seconds Song" | 0:11 |
| 22. | "Friends United" | 1:06 |
| 23. | "Time's Castle" | 1:49 |
| 24. | "The Seconds" | 1:55 |
| 25. | "Clock Shop" | 0:50 |
| 26. | "They're Alive" | 2:23 |
| 27. | "Story of Time" | 3:03 |
| 28. | "Just Like Fire" (ประพันธ์โดยพิงก์) | 3:35 |
| ความยาวทั้งหมด: | ความยาวทั้งหมด: | 76:53 |
แหล่งข้อมูลอื่น

เว็บไซต์ทางการ
Alice Through the Looking Glass ที่อินเทอร์เน็ตมูวีเดตาเบส
Alice Through the Looking Glass ที่บ็อกซ์ออฟฟิศโมโจ
Alice Through the Looking Glass ที่รอตเทนโทเมโทส์
Alice Through the Looking Glass ที่เมทาคริติก
ภาพยนตร์เรื่องนี้ถือเป็นการแสดงครั้งสุดท้ายของนักแสดงแอลัน ริกแมน ซึ่งเสียชีวิตไปสี่เดือนก่อนที่ภาพยนตร์จะออกฉาย
ออริคอน

| --- | --- |

ประเภท: บริษัทผู้ถือหุ้นใหญ่ เจ้าของบริษัทออริคอนเอนเตอร์เทนเมนต์ (Oricon Entertainment Inc.)
การซื้อขาย: JASDAQ: 4800
ISIN: JP3200140006 
อุตสาหกรรม: ถ่ายทอดการบันเทิงด้านดนตรี
ก่อตั้ง: • พฤศจิกายน 2510   [เป็น ออริจินัลคอนฟิเดนซ์ (Original Confidence)]  • 1 ตุลาคม 2542   [เป็น ออริคอนไดเรกต์ดิจิทัล (Oricon Direct Digital)]  • มิถุนายน 2544    [เป็น ออริคอนโกลบอลเอนเตอร์เทนเมนต์ (Oricon Global Entertainment)]  • กรกฎาคม 2545   (เป็น ออริคอน)
สำนักงานใหญ่: แขวงรปปงงิ เขตมินะโตะ กรุงโตเกียว
บุคลากรหลัก: โค โคะอิเกะ (Ko Koike)  ประธานเจ้าหน้าที่บริหาร
พนักงาน: 222 คน (ไม่รวมผู้ปฏิบัติงานนอกเวลา และสถิติเมื่อวันที่ 31 มีนาคม 2550)
บริษัทแม่: บริษัทออริคอนเอนเตอร์เทนเมนต์ (ตุลาคม 2542–กรกฎาคม 2544)
บริษัทในเครือ: บริษัทออริคอนเอนเตอร์เทนเมนต์ (มิถุนายน 2544–ปัจจุบัน)
เว็บไซต์: เว็บไซต์บริษัท เว็บไซต์ผัง
ออริคอน (อังกฤษ: Oricon; ญี่ปุ่น: オリコン; โรมาจิ: Orikon) หรือชื่อเดิมคือ ออริจินัลคอนฟิเดนซ์ (อังกฤษ: Original Confidence; ญี่ปุ่น: オリジナルコンフィデンス; โรมาจิ: Orijinaru Konfidensu) เป็นบริษัทผู้ถือหุ้นใหญ่สัญชาติญี่ปุ่นซึ่งให้ข้อมูลข่าวสารและสถิติเกี่ยวกับเพลงและอุตสาหกรรมเพลงในประเทศ โซโก โคะอิเกะ (Sōkō Koike) ก่อตั้งขึ้นเมื่อเดือนพฤศจิกายน 2510 และเริ่มสร้างชื่อเสียงด้านการจัดทำผังดนตรี
บริษัทออริคอนทำผังดนตรีโดยอาศัยข้อมูลซึ่งรับมาจากร้านขายปลีก 39,700 แห่ง (จำนวนเมื่อเดือนเมษายน 2554) ทั้งยังจัดอันดับยอดขายซีดีและดีวีดีเพลง เกมอิเล็กทรอนิกส์ และผลิตภัณฑ์อื่นในทางบันเทิง เป็นรายสัปดาห์ แล้วให้ออริคอนเอนเตอร์เทนเมนต์ (Oricon Entertainment) ซึ่งเป็นบริษัทลูก นำออกเผยแพร่ทุกวันอังคารทางเว็บไซต์บริษัทและทางนิตยสาร ออริคอนสไตล์ (Oricon Style)
นอกจากนี้ บริษัทออริคอนยังสำรวจความนิยมโฆษณาทางโทรทัศน์ แล้วจัดอันดับเผยแพร่ลงเว็บไซต์ของตนด้วย
ออดิโอสเลฟ

| ออดิโอสเลฟ |
| --- | --- |

ข้อมูลพื้นฐาน
ที่เกิด: เกลนเดล, รัฐแคลิฟอร์เนีย, สหรัฐอเมริกา
แนวเพลง: ฮาร์ดร็อก, ออลเทอร์นาทิฟร็อก, โพสต์-กรันจ์, ออลเทอร์นาทิฟเมทัล
ช่วงปี: 2001–2007, 2017
ค่ายเพลง: Epic, Interscope
อดีตสมาชิก: คริส คอร์เนลล์ ทอม โมเรลโล ทิม คอมเมอร์ฟอร์ด แบรด วิลก์
ออดิโอสเลฟ (อังกฤษ: Audioslave) เป็นวงฮาร์ดร็อกซุปเปอร์กรุ๊ปที่เกิดจากการรวมตัวของ 3 สมาชิกหลักวงเรจอะเกนสต์เดอะแมชชีน ได้แก่ ทอม โมเรลโล (กีต้าร์), ทิม คอมเมอร์ฟอร์ด (เบส) และแบรด วิลก์ (กลอง) ร่วมด้วยคริส คอร์เนลล์ นักร้องนำวงซาวด์การ์เดน
หลังจากออดิโอสเลฟออกผลงานอัลบั้มที่ประสบความสำเร็จทั้ง 3 ชุด พวกเขาได้รับการเสนอชื่อเข้าชิงรางวัลแกรมมี่ 3 ครั้ง และถือเป็นวงอเมริกันร็อกวงแรกที่ได้แสดงคอนเสิร์ตเปิดโล่งในคิวบา คอร์เนลล์พูดไว้เมื่อเดือนกุมภาพันธ์ 2007 ว่า "เขาออกจากวงโดยการถาวร เนื่องจากความขัดแย้งของปัญหาส่วนตัวที่แก้ไขไม่ได้ และความแตกต่างทางด้านแนวเพลง" ด้านทั้ง 3 คนที่เหลือก็ยุ่งกับการกลับมารวมตัวใหม่ของวงเรจอะเกนสต์เดอะแมชชีน โมเรลโลและคอร์เนลล์ออกผลงานเดี่ยวในปี 2007 ทำให้ออดิโอสเลฟแยกวงอย่างเป็นทางการ ต่อมาในเดือนมกราคม 2017 ออดิโอสเลฟประกาศรวมตัวอีกครั้ง แต่ในอีกสี่เดือนต่อมา คริส คอร์เนลล์ นักร้องนำของวงเสียชีวิต
ผลงานอัลบั้ม

Audioslave (2002)
Out of Exile (2005)
Revelations (2006)
ออร์ก

ออร์กจากเกม วอร์คราฟต์
ออร์ก (อังกฤษ: orc, ork) เป็นสัตว์ประหลาดรูปร่างคล้ายมนุษย์ที่ถูกจินตนาการขึ้น รูปร่างคล้ายกอบลิน รูปลักษณ์และแนวคิดเกี่ยวกับออร์กในวัฒนธรรมสมัยนิยมส่วนใหญ่มีที่มาจากเผ่าพันธุ์ออร์คในวรรณกรรมแนวจินตนิมิต (fantasy) ของเจ อาร์ อาร์ โทลคีน โดยเฉพาะ เดอะลอร์ดออฟเดอะริงส์ ในเรื่องราวนี้ ออร์กเป็นเผ่าพันธุ์สัตว์ประหลาดเผ่าพันธุ์หนึ่ง รูปลักษณ์น่าเกลียดน่ากลัว นิสัยดุร้ายก้าวร้าว ตรงกันข้ามกับเผ่าพันธุ์เอลฟ์ในเรื่อง มีบทบาทรับใช้ฝ่ายชั่วร้าย บางตำนานในเรื่องเล่าว่าเผ่าพันธุ์ออร์กของโทลคีนเคยเป็นเผ่าพันธุ์เดียวกันกับเอลฟ์มาก่อน แต่กลับเสื่อมลงในภายหลัง
นอกจากนี้ยังมีสัตว์ประหลาดในตำนานอังกฤษโบราณชื่อว่าออร์กเช่นกัน โดยพบได้ในบทกวีภาษาอังกฤษเก่าเรื่อง เบวูล์ฟ, ในกวีนิพนธ์ภาษาอังกฤษยุคใหม่ตอนต้น และในนิทานชาวบ้านและเทพนิยายของยุโรปเหนือ โทลคีนเองก็ระบุว่าเขานำชื่อเผ่าพันธุ์ออร์กมาจากบทกวี เบวูล์ฟ
รูปลักษณ์ของออร์กตามแนวคิดของโทลคีนถูกนำไปดัดแปลงใช้ต่ออีกมากมายในเรื่องแต่งแนวจินตนิมิตของหลากหลายนักเขียน และต่อมาถูกนำไปเป็นส่วนหนึ่งของเกมสวมบทบาทและเกมวางแผน ที่เป็นที่รู้จัก เช่น ดันเจียนส์แอนด์ดรากอนส์, วอร์แฮมเมอร์, วอร์คราฟต์ เป็นต้น
ออซอดีวอลเลย์บอลฮอลล์

| --- | --- |

ชื่อเต็ม: ออซอดีวอลเลย์บอลฮอลล์
ที่ตั้ง: เตหะราน, ประเทศอิหร่าน
เจ้าของ: กระทรวงกีฬา
ผู้ดำเนินการ: เทศบาลเตหะราน
ความจุ: 3,000
ขนาดสนาม: 72 x 44 ม.
พื้นผิว: 4,500 ม.²
เปิดใช้สนาม: 1971
การใช้งาน
วอลเลย์บอลชายทีมชาติอิหร่าน
ออซอดีวอลเลย์บอลฮอลล์ (อังกฤษ: Azadi Volleyball Hall) เป็นสนามกีฬาในร่มที่ตั้งอยู่ในกรุงเตหะราน, ประเทศอิหร่าน เป็นส่วนหนึ่งของ "ไฟฟ์ฮอลล์คอมเพล็กซ์" ภายในออซอดีสปอร์ตคอมเพล็กซ์ สามารถจุผู้ชมได้ 3,000 คน
เหตุการณ์สำคัญ

วอลเลย์บอลชายชิงแชมป์โลก 2010 รอบคัดเลือกโซนเอเชีย รอบสอง กลุ่มดี
วอลเลย์บอลชายชิงแชมป์โลก 2014 รอบคัดเลือก โซนเอเชีย กลุ่มบี
แหล่งข้อมูลอื่น

Page on Azadi Sport Complex Official Website เก็บถาวร 2013-10-05 ที่ เวย์แบ็กแมชชีน
35°43′43″N 51°15′46″E﻿ / ﻿35.72861°N 51.26278°E﻿ / 35.72861; 51.26278
ออกัสต์ กุสตาฟสัน เลาหประเสริฐ

| ข้อมูลส่วนตัว |
| --- | --- | --- | --- |
วันเกิด:  3 กันยายน พ.ศ. 2536 (31 ปี)
สถานที่เกิด:  โกเตบอร์ก สวีเดน
ส่วนสูง:  1.82 m (5 ft 11 1⁄2 in)
ตำแหน่ง:  กองกลาง กองหน้า
สโมสรเยาวชน
?-2008:  อซาเลีย
2009-2012:  จีเอไอเอส
สโมสรอาชีพ*
| ปี |  ทีม |  ลงเล่น |  (ประตู) |
| 2012-2013 |  จีเอไอเอส |  44 |  (9) |
| 2014 |  บุรีรัมย์ ยูไนเต็ด |  1 |  (0) |
| 2014 |  สุรินทร์ ซิตี้ (ยืมตัว) |  12 |  (2) |
| 2015 |  อาร์มี่ ยูไนเต็ด |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ออกัสต์ กุสตาฟสัน เลาหประเสริฐ (อังกฤษ: August Gustafsson Lohaprasert) นักฟุตบอลลูกครึ่งไทย-สวีเดนจากสโมสร อาร์มี่ ยูไนเต็ด ในตำแหน่ง กองกลาง และ กองหน้า
ประวัติ

ออกัสต์เกิดเมื่อวันที่ 3 กันยายน 2536 ที่เมืองโกเตบอร์ก ประเทศสวีเดนมีชื่อเล่นว่า โพมี่ มีคุณพ่อเป็นคนไทยและคุณแม่เป็นคนสวีเดน
อาชีพ > ทีมเยาวชน

โพมี่เข้าร่วมทีมเยาวชนของทีม อซาเลีย จนถึงปี 2551 ก่อนจะย้ายมาร่วมทีมเยาวชนของทีม จีเอไอเอส เมื่อปี 2552 และก้าวขึ้นสู่ทีมชุดใหญ่ของทีมจีเอไอเอสเมื่อปี 2555
อาชีพ > ทีมชุดใหญ่

โพมี่ก้าวขึ้นสู่ทีมชุดใหญ่ของ จีเอไอเอส เมื่อปี 2555 โดยลงเล่นทั้งสิ้น 44 นัดยิงไปทั้งหมด 9 ประตูก่อนจะย้ายมาร่วมทีม บุรีรัมย์ ยูไนเต็ด เมื่อปี 2557 โดยลงเล่นเพียงนัดเดียวก่อนจะถูกปล่อยให้ สุรินทร์ ซิตี้ ยืมตัวโดยลงเล่นทั้งสิ้น 12 นัดยิงไปทั้งหมด 2 ประตูก่อนที่ อาร์มี่ ยูไนเต็ด จะคว้าตัวไปร่วมทีมเมื่อปี 2558
อวัยวะเพศ

อวัยวะเพศของสาหร่ายไฟ แสดง antheridia เพศผู้ (สีแดง) และ  archegonia เพศเมีย (สีน้ำตาล)
อวัยวะเพศ (อังกฤษ: sex organ) หรือ อวัยวะสืบพันธุ์ (อังกฤษ: reproductive organ, primary sex organ, primary sexual characteristic) เป็นโครงสร้างทางกายภาพที่เกี่ยวข้องกับการสืบพันธุ์แบบอาศัยเพศ ในร่างกายของสิ่งมีชีวิตที่มีความซับซ้อน และเป็นส่วนหนึ่งของระบบสืบพันธุ์ อวัยวะที่เห็นได้จากด้านนอกในเพศหญิงและชายเรียกว่าเป็น อวัยวะเพศปฐมภูมิ หรือ อวัยวะสืบพันธุ์ (genitals, genitalia) ส่วนอวัยวะภายในเรียกว่าเป็น อวัยวะเพศทุติยภูมิ หรือ อวัยวะสืบพันธุ์ภายใน ลักษณะที่เริ่มเกิดขึ้นในวัยเริ่มเจริญพันธุ์ เช่น ขนหัวหน่าวในผู้หญิงและผู้ชาย และหนวดในผู้ชาย เรียกว่าเป็นการเปลี่ยนแปลงลักษณะทางเพศทุติยภูมิ (secondary sex characteristics)
มอสส์, เฟิร์น และพืชบางชนิดที่คล้ายกันมีอับเซลล์สืบพันธุ์ (gametangia) เป็นอวัยวะสืบพันธุ์ซึ่งเป็นส่วนหนึ่งของแกมีโทไฟต์ (gametophyte) ดอกไม้ของพืชดอกสร้างละอองเรณูและเซลล์ไข่ ทว่าอวัยวะเพศอยู่ข้างในแกมีโทไฟต์ภายในละอองเรณูและออวุล (ovule) พืชจำพวกสนก็ผลิตโครงสร้างการสืบพันธุ์แบบอาศัยเพศข้างในแกมีโทไฟต์ภายในลูกสนและละอองเรณู โดยลูกสนและละอองเรณูเองไม่ใช่อวัยวะเพศ
คำศัพท์

ศัพท์ภาษาละตินคำว่า genitalia หรือ genitals ในภาษาอังกฤษถูกใช้บรรยายอวัยวะเพศที่มองเห็นได้จากภายนอกหรือ อวัยวะเพศปฐมภูมิ ในสัตว์เลี้ยงลูกด้วยนมหมายถึงองคชาตกับถุงอัณฑะของเพศชาย และคลิตอริสกับโยนีของเพศหญิง
อวัยวะเพศอื่นที่ซ่อนอยู่ถูกเรียกว่า อวัยวะเพศทุติยภูมิ หรือ อวัยวะสืบพันธุ์ภายใน อวัยวะที่สำคัญที่สุดได้แก่ต่อมบ่งเพศ โดยเฉพาะอัณฑะในเพศชายและรังไข่ในเพศหญิง ต่อมบ่งบอกเพศเป็นอวัยวะเพศที่แท้จริงซึ่งผลิตเซลล์สืบพันธุ์บรรจุดีเอ็นเอที่สามารถถ่ายทอดทางพันธุกรรม อวัยวะเหลานี้ยังผลิตฮอร์โมนหลักส่วนใหญ่ที่ส่งผลต่อการพัฒนาทางเพศ และควบคุมอวัยวะเพศและพฤติกรรมทางเพศอื่น
ในสัตววิทยาทั่วไป ด้วยความหลากหลาบของรูปร่างหน้าตาอวัยวะและพฤติกรรมการร่วมเพศ อวัยวะสืบพันธุ์เพศผู้ถูกให้ความหมายว่าเป็น "โครงสร้างเพศผู้ที่ถูกสอดใส่เข้าไปในเพศเมียหรือถูกค้างไว้ใกล้รูเปิด (gonopore) ระหว่างการถ่ายทอดน้ำอสุจิ" ส่วนอวัยวะสืบพันธุ์เมียถูกให้ความหมายว่า "ส่วนของระบบสืบพันธุ์เพศเมียที่สัมผัสกับอวัยวะสืบพันธุ์เพศผู้โดยตรงหรือสัมผัสกับผลผลิตเพศชาย (น้ำอสุจิ, ถุงน้ำเชื้อ) ระหว่างหรือหลังการร่วมเพศ"
สัตว์เลี้ยงลูกด้วยน้ำนม > อวัยวะภายนอกและภายใน

ส่วนของอวัยวะสืบพันธุ์ของสัตว์เลี้ยงลูกด้วยนมซึ่งเห็นได้จากภายนอกได้แก่ ถุงอัณฑะและองคชาต สำหรับผู้หญิง ได้แก่ โยนี (แคม, คลิตอริส และอื่น ๆ) รวมถึง ช่องคลอด
ในสัตว์เลี้ยงลูกด้วยนมที่มีสายรก เพศเมียมีรูเปิดของอวัยวะสืบพันธุ์สองรู (ช่องคลอดและท่อปัสสาวะ) ส่วนเพศผู้มีเพียงแค่รูเดียวคือท่อปัสสาวะ อวัยวะสืบพันธุ์ทั้งเพศผู้และเมียมีปลายประสาทจำนวนมากส่งผลให้รู้สึกดีเมื่อถูกสัมผัส ในสังคมมนุษย์ส่วนใหญ่ โดยเฉพาะในกลุ่มที่ถือคติอนุรักษนิยม มองการแสดงอวัยวะเพศว่าเป็นการแสดงลามกอนาจาร
สัตว์เลี้ยงลูกด้วยน้ำนมมีอวัยวะเพศดังนี้:
| เพศชาย | เพศหญิง |
| --- | --- |
 ต่อมคาวเปอร์  เอพิดิไดมิส (Epididymis)  องคชาต หนังหุ้มปลาย  เส้นสองสลึง  ส่วนหัวขององคชาต (Glans penis)  ต่อมลูกหมาก  ถุงอัณฑะ  ต่อมสร้างน้ำเลี้ยงอสุจิ (seminal vesicles)  อัณฑะ รูปอวัยวะเพศชายภายนอก:  ต่อมบาร์โทลิน  ท่อนำไข่ (Fallopian tube)  รังไข่  Skene's gland  มดลูก ปากมดลูก (Cervix)  ช่องคลอด  โยนี เยื่อพรหมจรรย์  คลิตอริส Clitoral frenulum  Clitoral glans (glans clitoridis)  Clitoral hood  แคม แคมใหญ่  แคมเล็ก Frenulum of labia minora รูปอวัยวะเพศหญิงภายนอก (หลังโกนขนหัวหน่าว)